Andévalo

Andévalo (Onubo) estas komarko hispana situa en la okcidento de la provinco de Huelva, en Andaluzio. Ĝi situas okcidente de Sierra Morena. Ĝi situas inter la Sierra de Aracena, la Urba komarko de Onubo kaj la landlimo kun Portugalio.

Ĝi enhavas la municipojn de Alosno, Cabezas Rubias, Calañas, El Almendro, El Cerro de Andévalo, El Granado, Paymogo, Puebla de Guzmán, San Bartolomé de la Torre, Sanlúcar de Guadiana, Santa Bárbara de Casa, Tharsis, Valverde del Camino, Villanueva de las Cruces kaj Villanueva de los Castillejos.

Ĝi limas oriente kun la komarko de la Mineja Zono, sude kun Graflando, la Urba komarko de Onubo kaj la Okcidenta Marbordo, okcidente kun Portugalio kaj norde kun la Sierra de Huelva.

Andévalo estas transira loko inter la marborda ebenaĵo kaj la norda montara reliefo kaj enhavas granda aktivecon ĉasan, artan, brutobredadan kaj minan. Tradicie oni konsideras ĝin zono de grava intereso pro etnologio pro ties tradicioj. En muziko elstaras la fandango kaj en gastronomio la kuirarto de fungoj.

 Vidu ankaŭ 
Aliaj komarkoj de la provinco de Onubo estas la jenaj:
 Mineja Zono (Onubo)
 Graflando
 Okcidenta Marbordo (Onubo)
 Sierra de Aracena
 Urba komarko de Onubo
 Listo de la municipoj de la provinco de Onubo

Kategorio:Andaluzio
Kategorio:Municipoj de Onubo
Kategorio:Provinco de Onubo
Kategorio:Komarkoj de Onubo